CELEX: E2020P0014
Language: bg
Date: 2020-09-04 00:00:00
Title: Молба за консултативно становище от Съда на ЕАСТ, подадена от Fürstlicher Oberster Gerichtshof по дело Liti-Link AG ср/у LGT Bank AG (Дело E-14/20) 2021/C 39/06

4.2.2021   
            
            
               BG
            
            
               Официален вестник на Европейския съюз
            
            
               C 39/20
            
         
      Молба за консултативно становище от Съда на ЕАСТ, подадена от Fürstlicher Oberster Gerichtshof по дело Liti-Link AG ср/у LGT Bank AG
      (Дело E-14/20)
      (2021/C 39/06)
      С писмо от 4 септември 2020 г., получено в деловодството на Съда на 16 септември 2020 г., към Съда на ЕАСТ бе отправена молба за консултативно становище от Княжеския върховен съд (Fürstlicher Oberster Gerichtshof) по дело Liti-Link AG ср/у LGT Bank AG по следните въпроси:
      
                  1.
               
               
                  Трябва ли последният параграф от член 26 на Директива 2006/73/ЕО за прилагане, съгласно който основните условия на договореностите относно таксите, комисионните или непаричните облаги могат да бъдат оповестени в резюме, да се тълкува в смисъл, че разкриването на облагите може да бъде в резюмирана форма и общо по съдържание?
                  Ако Съдът отговори утвърдително на първия въпрос, се поставя следният допълнителен въпрос:
                  
                              1.1.
                           
                           
                              Трябва ли последният параграф от член 26 на Директива 2006/73/ЕО за прилагане, съгласно който основните условия на договореностите относно таксите, комисионните или непаричните облаги могат да бъдат разкрити в резюме, да се тълкува в смисъл, че разкриването на облагите може да бъде в резюмирана форма и общо по съдържание, например в общи или други предварително формулирани търговски условия, или разкриването трябва да се извършва индивидуално за всеки клиент или за всяка категория клиенти?
                              Освен това се поставят следните допълнителни въпроси:
                           
                        
            
                  2.
               
               
                  Правилно ли е разкриване по смисъла на член 26, буква б), подточка i) от Директива 2006/73/ЕО за прилагане, ако инвестиционният посредник само уведоми клиента, че последният може да получи ползи от трети лица или инвестиционният посредник трябва ясно да посочи дали и кога тези ползи се предоставят?
               
            
                  3.
               
               
                  Правилно ли е разкриване по смисъла на член 26, буква б), подточка i) от Директива 2006/73/ЕО за прилагане, ако инвестиционният посредник уведоми клиента, че размерът на ползата, предоставена от третата страна, зависи от продукта и се състои от процент от таксите за управление, начислявани за съответния продукт, процентна отстъпка от емисионната цена или процент от емисионната цена, или преди да предостави съответната инвестиционна или допълнителна услуга инвестиционният посредник трябва да представи на клиента поне в диапазони получените от него такси, комисиони и ползи?
               
            
                  4.
               
               
                  Изпълнени ли са условията за разкриване на ползите в резюме, предвидени в член 26 от Директива 2006/73/ЕО за прилагане, а именно инвестиционният посредник да се ангажира да разкрие допълнителни подробности по искане на клиента и да изпълни това задължение, ако във връзка с вече сключени сделки инвестиционният посредник се ангажира само да разкрие на клиента допълнителни подробности за дванадесетте месеца, предхождащи искането?
               
            
                  5.
               
               
                  Трябва ли по силата на Споразумението за ЕИП държава членка да признае хоризонтален директен ефект на директива за прилагане, която не е транспонирана правилно, по-конкретно на Директива 2006/73/ЕО за прилагане?
               
            
                  6.
               
               
                  Трябва ли член 26 от Директива 2006/73/ЕО за прилагане да се тълкува в смисъл, че той може да породи права на клиенти на банка срещу банката?